ຍີ່ປຸ່ນ​​ ປະ​ທ້ວງ​ຈີນ ທີ່ສົ່ງກຳປັ່ນ ເຂົ້າໄປ ໃນເຂດນ່ານນໍ້າ ຂອງຕົນ​
​ກຸງ​ໂຕ​ກຽວກ່າວ​ວ່າ ກໍາ​ປັ່ນຈີນ 4 ລໍາ ​ໄດ້ແລ່ນ​ເຂົ້າ​ໄປ ​ໃນ​ເຂດນ່ານນໍ້າ ທີ່​ຍີ່ປຸ່ນ​ຄວບຄຸມ ແລະ 24 ຊົ່ວໂມງແລ້ວ ກໍຍັງ​ບໍ່​ທັນແລ່ນ​ອອກ​ມາເທື່ອ.
ຍີ່ປຸ່ນໄດ້ຮຽກທູດຈີນເຂົ້າພົບ ເພື່ອປະທ້ວງຕໍ່ການທີ່ກຳປັ່ນ ລັດຖະ ບານຈີນ ໄດ້ແລ່ນລ່ວງລໍ້າເຂົ້າ ໄປໃກ້ໆບໍລິເວນນ່ານນໍ້າທີ່ມີການ ຂັດແຍ້ງກັນ ເປັນເວລາດົນນານຜິດປົກກະຕິ ໃນເຂດທະເລ ຈີນ ຕາເວັນອອກ ກະຊວງການຕ່າງປະເທດຂອງກຸງໂຕກຽວກ່າວວ່າ ກໍາປັ່ນຈີນ4 ລໍາ ໄດ້ເຂົ້າໄປໃນເຂດນ່ານນໍ້າ ທີ່ຍີ່ປຸ່ນຄວບຄຸມ ໃນວັນພຸດວານນີ້ ຍີ່ປຸ່ນເວົ້າວ່າ ກໍາປັ່ນທັງ 4 ຍັງບໍ່ທັນໄດ້ແລ່ນອອກໄປຈາກເຂດ ດັ່ງກ່າວ ໃນເວລາ 24 ຊົວໂມງຕໍ່ມາ ຫົວໜ້າກອງເລຂາຂອງລັດຖະບານຍີ່ປຸ່ນ ທ່ານ Yoshihide Suga ກ່າວວ່າ ທ່ານ Han Zhiqaiang ເອກອັກຄະລັດຖະທູດຮັກສາການຊົ່ວຄາວຂອງຈີນ ໄດ້ຖືກ ຮຽກຕົວເຂົ້າພົບ ເພື່ອ ທຳການປະທ້ວງຢ່າງແຮງ ຕໍ່ການເຄື່ອນໄຫວຂອງຈີນ ຊຶ່ງທ່ານ Zhi- qaiang ກ່າວວ່າ: ການຂັດແຍ້ງກັນທີ່ມີມາເປັນເວລາຫຼາຍທົດສະວັດ ໄດ້ລະເບີດຂຶ້ນມາອີກໃນທ້າຍປີກາຍນີ້ ຫຼັງຈາກກຸງໂຕກຽວ ໄດ້ຊື້ບາງສ່ວນຂອງໝູ່ເກາະດັ່ງກ່າວນີ້ ຈາກເຈົ້າຂອງດິນທີ່ເປັນເອກກະຊົນ ຊາວຍີ່ປຸ່ນ ຫຼັງຈາກນັ້ນ ກຸງປັກກິ່ງກໍໄດ້ສົ່ງເຮືອບິນແລະກຳປັ່ນລາດຕະເວນເປັນປະຈຳເຂົ້າໄປໃກ້ໆໝູ່ ເກາະ ດັ່ງກ່າວ ໃນອັນທີ່ບາງຄົນເວົ້າວ່າ ເປັນການທ້າທາຍຕໍ່ການຄວບຄຸມຂອງຍີ່ປຸ່ນໃນ ຂົງເຂດທີ່ອາດອຸດົມສົມບູນໄປດ້ວຍພະລັງງານ ແລະມີຄວາມສຳຄັນທາງຍຸດທະສາດນັ້ນ ດ້ວຍເຫດຜົນດັ່ງກ່າວນີ້ ຈຶ່ງພາໃຫ້ມີຄວາມຢ້ານກົວວ່າອາດຈະເກີດການປະທະກັນທາງ ທະຫານ ໂດຍບໍ່ໄດ້ຕັ້ງໃຈ ແລະພາໃຫ້ຄວາມເຄັ່ງຕຶງລະຫວ່າງເພີ້ມຂຶ້ນລະຫວ່າງ ປະຊາຊົນ ຂອງທັງສອງປະເທດ